Mis puutub sõpradesse, siis need on paratamatult sunnitud tõdema, et Obama poolt juhitud USA on pigem nende vaenlane kui nende liitlane. See kehtib eelkõige muidugi Ida-Euroopa ja Iisaeli kohta. Mõlema puhul on pettumus USA-s leidnud juba ka konkreetsed väljundid. 22 idaeuroopa arvamusliidri kiri kirjeldab selgelt  seda hirmu ja hämmingut, mida oma julgeolekus täielikult USA-le panustanud riikides tuntakse. Moslemite kätte sattuva tuumarelva ees surmahirmu tundev Iisrael on aga talle hambutuid manitsusi loopiva Obama täielikult pikale lainele saatnud ning teeb üksinda täiemõõdulisi ettevalmistusi, et Iraani tuumaprogramm sõjaliste vahenditega peatada ja kui vaja, siis selle nimel taas kord kogu araabia ja islamimaailmaga jõudu katsuda.